รองนายกรัฐมนตรี ยืนยัน ไม่มีการตั้งวอร์รูมรัฐบาลรับมืออภิปรายไม่ไว้วางใจ เปิดเผยเป็นแค่การหารือซักซ้อมกติกาให้เป็นไปตามข้อบังคับสภา
รองนายกรัฐมนตรี ยืนยัน ไม่มีการตั้งวอร์รูมรัฐบาลรับมืออภิปรายไม่ไว้วางใจ เปิดเผยเป็นแค่การหารือซักซ้อมกติกาให้เป็นไปตามข้อบังคับสภานายวิษณุ เครืองาม รองนายกรัฐมนตรี ปฏิเสธว่าไม่ได้มีการตั้งวอร์รูมรับมือการอภิปรายไม่ไว้วางใจภายในทำเนียบรัฐบาลตามที่มีกระแสข่าว แต่การประชุมที่มีการเรียกรัฐมนตรีที่ถูกอภิปรายเข้ามาหารือนั้น เป็นการประชุมธรรมดาไม่ได้มีการติวเข้ม หรือเตรียมสิ่งใดเป็นพิเศษ แต่เพราะรัฐมนตรีทั้งหมดที่ถูกอภิปรายไม่เคยรับมือกับการอภิปรายมาก่อน ดังนั้นจึงมีความจำเป็นที่จะต้องมาศึกษาระเบียบข้อบังคับการประชุมสภาใหม่ ดังนั้นจึงเป็นการซักซ้อมกติกากันมากกว่าที่จะมาติวในเรื่องเนื้อหา เพราะเนื้อหานั้น รัฐมนตรีแต่ละคนก็มีความพร้อมอยู่แล้วส่วนรูปแบบการอภิปรายจะเป็นอย่างไรนั้น นายวิษณุ กล่าวว่า ให้วิปรัฐบาลไปตกลงกับวิปฝ่ายค้าน ขณะที่ฝ่ายรัฐบาลเตรียมหารือกันระหว่างวันที่ 22-23 กุมภาพันธ์นี้ในต่างจังหวัดนั้น ก็เป็นการไปรับฟังคำชี้แนะจากบุคคลที่คร่ำวอดในสภา ซึ่งก็แล้วแต่ใครสะดวกไปร่วมงาน